**Vulcanul**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ca un trubadur romantic

tu m-ai cucerit,

cu a profunzimii voce

m-ai sedus smerit.

Am vibrat ca o vioară

sub arcuşul tău

şi ai reaprins vulcanul

sufletului meu.

Am ştiut în acea clipă

că, pentru vecie,

poezia vieţii mele

ţi-o datorez ţie.

Eşti tăcut când ne iubim,

nu scoţi nicio vorbă,

mă săruţi şi inima-ţi

bate ca o tobă.

Clocotesc în mine valuri

de iubire pline,

transformându-se în lavă,

ele vin spre tine.

Un călăreţ fantomatic

pari în acea clipă,

care-mi ţine trupu-n braţe

şi duios m-alintă.

Deşi eşti un trubadur

şi eu o leoaică,

mi-aş dori, ca în savană,

să plecăm în taină.

Să găsim o oază

să ne ocrotească,

Şi a vieţii rouă-n zori

să ne răcorească.